Melhus

For tettstedet med samme navn se: Melhus (tettsted)

miniatyr|Miljøgata i Melhus sentrum (2012)
Melhus er en kommune i Trøndelag. Den grenser i nord og øst til Trondheim, i øst til Selbu, i sør til Midtre Gauldal og i vest til Orkland og Skaun. Kommunen, slik den er i dag, ble til 1. januar 1964 da kommunene Horg, Flå, Hølonda og Melhus slo seg sammen. Den gamle kommunen Melhus har i ettertid ofte blitt kalt «Nedre Melhus». Kommunenavnet kommer av det norrøne gårdsnavnet meðalhúsar, «midtgården». Kommunen har  innbyggere, og er med det den sjette største kommunen i Trøndelag (per ).

 Geografi 
Kommunen strekker seg fra Øysand i nord til Haga bru, nord for Støren, i sør. Den nederste delen av Gauldalen er stort sett midtpunktet gjennom hele kommunen. I Gauldalen finnes Gaulavassdraget, som er en av Norges beste lakseelver. På begge sider av Gaula finnes oppover hele dalen store og gamle jordbruksområder. I tillegg går E6 og Dovrebanen stort sett langs Gaula hele strekningen gjennom Melhus kommune.

Helt nord i kommunen ligger altså Øysand og Gaulosen, Gaulavassdragets store delta. Deler av Gaulosen er vernet som Ramsarområdet Gaulosen naturreservat og landskapsvernområde. Øysand er også et av trøndelagsregionens største flatmarkområder. Under andre verdenskrig bygde tyskerne opp et stort militærområde med flyplass her.

I Melhus ligger blant annet innsjøene Benna (som er drikkevannskilde for omtrent halvparten av innbyggerne), Ånøya og Svorksjøen. Kommunens høyeste punkt er nær toppen av Rensfjellet (929,88 meter over havet), mens Vassfjellet er 710 moh. Kommuneblomst er klåved, noe som ble vedtatt av kommunestyret 23. november 1999.Klåved - kommuneblomst for Melhus  - melhus.kommune.no 23. juni 2008

 Våpenskjold og kommunevåpen for Melhus 
Melhus kommunes våpen ble fastsatt ved kongelig resolusjon den 8. november 1979: ‘På rød bunn – i gull, en knestående bueskytter’. Våpenet er tegnet av heraldiker Hallvard Trætteberg.

Figuren ble opprinnelig tegnet av Trætteberg for Sør-Trøndelag i 1929, men fylket tok den ikke i bruk. Våpenet er inspirert av Einar Tambarskjelve fra Melhus, berømt som høvding og bueskytter ved Olav Tryggvasons side. Kommunalt segl (ordførersegl) ble også tegnet for Melhus kommune av Hallvard Trætteberg 10.07.1979. Alle elementer, kommunevåpen og heraldiske symboler ble rentegnet i 2014.

 Vennskapskommuner 
 Tavea

 Samfunn 

 Tettsteder 
Melhus kommune oppgir selv at kommunen har de syv tettstedene Hovin, Lundamo, Ler, Kvål, Melhus, Korsvegen og Gåsbakken. Statistisk sentralbyrå (SSB) oppgir også at kommunen har syv tettsteder, men regner ikke Gåsbakken som et tettsted og har i stedet med Storsand som tettsted i Melhus kommune.

 Melhus () – administrasjonssenter for kommunen og kommunens største tettsted
 Kvål () – tettsted i Melhus
 Ler () – tettsted og tidligere administrasjonssenter i Flå
 Lundamo () – tettsted og tidligere administrasjonssenter i Horg
 Hovin () – tettsted i Horg
 Korsvegen () – tettsted og tidligere administrasjonssenter i Hølonda
 Gåsbakken (519) – tettsted i Hølonda
 Storsand ()
Innbyggertallene er oppdatert per .

 Skoler 
I Melhus kommune finnes 13 skoler, hvorav åtte barneskoler, tre ungdomsskoler, én kombinert 1.–10.-skole og to videregående skoler.

 Grunnskoler 
 Brekkåsen skole
 Eid skole (barne- og ungdomsskole)
 Flå skole
 Gimse skole
 Gimse ungdomsskole
 Gåsbakken skole
 Hovin skole
 Høyeggen skole
 Lundamo skole
 Lundamo ungdomsskole
 Rosmælen skole
 Øya ungdomsskole

 Videregående skoler 
 Melhus videregående skole
 Øya videregående skole

 Idrettslag 
 Melhus Idrettslag
Gimse Idrettslag
 Idrettslaget Trønder-Lyn
 Flå Idrettslag
 Lundamo Idrettslag
 Hovin Idrettslag
 Idrettslaget Leik
 Gauldal Sykleklubb

 Aviser 
 Trønderbladet: Den største avisa i Melhus. Dekker også kommunene Klæbu, Midtre Gauldal og Skaun. 
 Gaula: Lokalavis for Melhus, som også dekker deler av Skaun, Leinstrand og Byneset.

 Religion 
Melhus kirkelige fellesråd tilhører Gauldal prosti i Nidaros bispedømme. Den norske kirke har fire menigheter (kirkesogn) i Melhus kommune, og hver av dem har sin kirke. Det er Flå, Horg, Hølonda og Melhus menigheter. I Hølonda menighet står også Kolbrandstad stavkirke, som eies av et privat lag.

Norkirken Melhus holder til på Melhus bedehus i Melhus sentrum.

 Politikk 

 Kommunestyrevalget 2023 

 Nærings- og arbeidsliv 
Melhus kommune oppgir at næringslivet «preges av landbruk, handelsvirksomhet samt offentlig og privat tjenesteyting». SSBs statistikk over registerbasert sysselsetting viser følgende fordeling over hva innbyggerne i Melhus arbeider med per 2018:https://www.ssb.no/kommunefakta/melhus

 Sektor  Antall innbyggere Jordbruk, skogbruk og fiske  237 Sekundærnæringer  2086 Varehandel, hotell og restaurant, samferdsel, finanstjen., forretningsmessig tjen., eiendom  2979 Off.adm., forsvar, sosialforsikring  396 Undervisning  668 Helse- og sosialtjenester  1736 Personlig tjenesteyting  262
Tall fra 2017 viste at rundt ti prosent av de yrkesaktive var sysselsatt i landbruket. Dette plasserer kommunen på en 17.-plass i Sør-Trøndelag fylke. Samme undersøkelse viste at en tiendepart av arealet i kommunen er jordbruksareal.

Per 1. januar 2019 var det ifølge SSB registrert 1 703 virksomheter (bedrifter) i Melhus kommune.https://www.ssb.no/statbank/sq/10029711 Blant kommunens kjente bedrifter er Norgeshus. 
 Historie 

Melhus var åsted for flere viktige hendelser i vikingtiden, og kommunen skriver selv at Melhus har «en helt unik tilstedeværelse i sagalitteraturen». Det var under grisebingen på gården Rimol i Melhus Håkon Jarl ble drept av trellen sin, Tormod Kark. Sagahistorien forteller også om da de gjemte seg i ei hule, nå kjent som Jarlshola på Rimol. Einar Tambarskjelve var fra storgården Gimsan i Melhus.

I flere arkeologiske utgravninger i Melhus er det gjort funn fra vikingtiden. 2017 ble det avdekket 3000 år gamle graver på Sandbrauta. Gravene var skjult under 2 meter masse fra et leirras. Arkeologene fant en gravrøys på 9 meter i diameter og flere gravkamre.

 Etymologi 
Navnet Melhus kommer fra norrønt Meðalhusar, som betyr «gården i midten». Gården Melhus var dominerende i Gauldalen og har gitt navn til bygda, prestegjeldet og kommunen. Lokal uttale var tidligere Mællhus med kort æ-lyd, men nesten alle sier nå Melhus med lang e-lyd.

 Kultur 
 Tusenårssted 
Kommunens tusenårssted er Gimse/Romol/Sagastien, som er et kjent historisk område med henvisning til begivenheter skrevet i Snorres Kongesagaer. Området er tilrettelagt med en sagasti med informasjonstavler. Tusenårsstedet ble vedtatt av kommunestyret 5. oktober 1999.Tusenårssted  – melhus.kommune.no 10. januar 2007

 Severdigheter 
 Jarlshola
 Horg bygdatun
 Gaula – en av Norges beste lakseelver
 Bilde av Petter Dass i Melhus kirke
 Kolbrandstad stavkirke
 Gauldal teaterlag
 Fotomuseet på Hølonda
 Prestegårdslåna på Melhus
 Hotell Norge og Sabotørmuseet på Hølonda.
 Hølonda landbruksmuseum
 Hølonda skimuseum
 Flå bygdasamling
Statuen av Martin Tranmæl
Utsikten fra toppen av Vassfjellet

 Sagauka 
Sagauka arrangeres årlig i Melhus siden 2014. Festivalen arrangeres tidlig på sommeren og har en ukes varighet. Formålet er å relatere den lokale historie til nåtid. Dette målet skal forsøkes oppnås gjennom kunnskapsformidling og kulturelle uttrykk. Dette blir konkretisert gjennom foredrag, teater, musikk, marked, vandringer, samt å sette fokus på kommunens historie fra Sagatiden til nåtid. Arrangementet er et samarbeid mellom Melhus kommune, næringsforeninga og frivillige lag.

Priser utdelt av kommunen
Næringsprisen
Tildelingsår

 2019: Øya videregående skole, Kvål.
2018: Brødrene Flaarønning, Ler.
2017: Svein Idar Kjelsberg (f. 1969), Korsvegen.
2016: Bedriften Midttømme AS, Lundamo.
2015: Ole Johan Granøien (f. 1978), Melhus. 
2014: Bedriften Vigdal begravelsesbyrå, Melhus.
2013: Knut Veien (f. 1960), Korsvegen.
2012: Bedriften Skanska Stålfabrikken, Melhus.
2011: Dag Runar Båtvik (f. 1969), Melhus.
2010: Asbjørn Krogstad (f. 1957), Lundamo.
2008: Viktor Tokle (f. 1957), Løkken/Melhus.
2008: Ekteparet Nils Karl (f. 1957) og Marie Kulbrandstad (f. 1960), Gåsbakken.
2007: Herborg Hongset (f. 1945), Melhus.
2006: Edvin Stavnes, Kvål.Kulturprisen
Tildelingsår

 2021: Endre Hugdal, lokalhistoriker for Flå, Ler.
 2020: Elias Gafseth.
 2019: Ungdomslaget Framsteg, Hølonda.
 2018: Torstein Flakne, musiker, Melhus.
2016: Melhus skolekorps.
2015: Eli Stav, kunstner, Melhus.
2014: Roar Strand, idrettsutøver, Kvål.
2013: Geir Rune Engan, musiker, Ler.
2012: Harald Langås, journalist og forfatter, Gåsbakken.
2011: Brit Inger Granmo Aune (f. 1951), Lundamo.
2010: Eigil Reitan (f. 1945), kulturkonsulent, Hovin.
2009: Kristine Kaasa Moe (f. 1952), kulturarvforvalter, Melhus.
2008: Inger S. Kregnes (f. 1938), vernepleier, Melhus.
2006: Ragnhild Omdal (f. 1936), Melhus.
2004: Erling Bredesen (f. 1935, d. 2005), Hølonda.

2002: Egil Sallaup (f. 1945), lærer, idrettsleder og lokalhistoriker, Korsvegen.
2000: Kolbrandstad Stavkyrkjelag, Hølonda.
1998: Sigrid Sødahl (f. 1918, d. 2008), musiker, Melhus
1998: Lars Lehn (f. 1915, d. 2002), musiker, Melhus.
1996: Ekteparet Borghild (f. 1933) og Kåre Lilleberg (f. 1931), Korsvegen.
1994: Åsmund Snøfugl, forfatter og forelegger, Melhus.
1992: Arnfinn Melbye (f. 1919, d. 2011), lærer og lokalhistoriker, Melhus.
1991: Olve Flakne (f. 1926, d. 2006), lærer og rektor, Melhus.
1990: Margit Løhre Langland (f.1918), Ler.
1989: Melhus janitsjarkorps, Melhus.
1988: Ola Storhaugen (f. 1931, d. 2015), agronom, forfatter og lokalhistoriker, Melhus.
1987: Jarle Øien "Farmen" (f.1934, d. 2023), lærer, kunstmaler, Melhus.
1986: Svein Lilleberg (f. 1958), funksjonshemmet idrettsutøver, Hølonda
1985: Per K. Løberg (f. 1931, d. 2005), lærer, dikter og musiker, Hovin.
1984: Eystein Kvam (f. 1916) Melhus
1983: Olga Tofte (f. 1903, d. 1992) kulturvern, dialekt, Melhus
1983: Olav Ingemann Enlid (f. 1918, d. 1998), musiker, Lundamo.
1982: Horg og Flå Bygdeungdomslag.
1981: Oddvar Brå (f. 1951) idrettsutøver, Hølonda.
1980: Berit Godøien (f. 1895, d. 1981) Ler.
1979: Johan Snøfugl (f. 1909, d. 1984) forfatter og pressemann, Melhus.
1978: Solan Renolen (f. 1918, d. 2014) musiker, dirigent, Lundamo.

 Fotnoter 

 Referanser 

 Eksterne lenker